CELEX: 32017D0552
Language: fi
Date: 2017-03-22 00:00:00
Title: Komission täytäntöönpanopäätös (EU) 2017/552, annettu 22 päivänä maaliskuuta 2017, Sveitsin asetuksen (EY) N:o 549/2004 mukaisesti toimittamaan toiminnallisia ilmatilan lohkoja koskevaan tarkistettuun suunnitelmaan sisältyvien kapasiteettiin ja kustannustehokkuuteen liittyvien suorituskyvyn kannalta keskeisten osa-alueiden tavoitteiden yhteensopivuudesta toiselle viitejaksolle vahvistettujen unionin laajuisten suorituskykytavoitteiden kanssa (ETA:n kannalta merkityksellinen teksti. )

24.3.2017   
            
            
               FI
            
            
               Euroopan unionin virallinen lehti
            
            
               L 79/8
            
         KOMISSION TÄYTÄNTÖÖNPANOPÄÄTÖS (EU) 2017/552,
   annettu 22 päivänä maaliskuuta 2017,
   Sveitsin asetuksen (EY) N:o 549/2004 mukaisesti toimittamaan toiminnallisia ilmatilan lohkoja koskevaan tarkistettuun suunnitelmaan sisältyvien kapasiteettiin ja kustannustehokkuuteen liittyvien suorituskyvyn kannalta keskeisten osa-alueiden tavoitteiden yhteensopivuudesta toiselle viitejaksolle vahvistettujen unionin laajuisten suorituskykytavoitteiden kanssa
   (Ainoastaan italian-, ranskan- ja saksankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan yhteisön ja Sveitsin valaliiton välisen sopimuksen lentoliikenteestä, jäljempänä ’sopimus’ (1),
   ottaa huomioon yhtenäisen eurooppalaisen ilmatilan toteuttamisen edellytyksistä 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (2) (puiteasetus), sellaisena kuin se on sisällytetty sopimukseen, ja erityisesti sen 11 artiklan 3 kohdan c alakohdan,
   ottaa huomioon lennonvarmistuspalvelujen ja verkkotoimintojen suorituskyvyn kehittämisjärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 390/2013 (3) ja erityisesti sen 15 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 549/2004, sellaisena kuin se on sisällytetty sopimukseen, mukaan jäsenvaltioiden ja Sveitsin on hyväksyttävä kansalliset tai toiminnallisia ilmatilan lohkoja koskevat suunnitelmat, mukaan luettuina sitovat kansalliset tavoitteet tai toiminnallisia ilmatilan lohkoja koskevat tavoitteet, ja varmistettava niiden yhteensopivuus unionin laajuisten suorituskykytavoitteiden kanssa. Asetuksessa (EY) N:o 549/2004 säädetään lisäksi, että komissio arvioi näiden tavoitteiden yhteensopivuuden käyttämällä mainitun asetuksen 11 artiklan 6 kohdan d alakohdassa tarkoitettuja arviointiperusteita. Tätä koskevat yksityiskohtaiset säännöt vahvistetaan täytäntöönpanoasetuksessa (EU) N:o 390/2013.
            
         
               (2)
            
            
               Sveitsi toimitti tällaisen Keski-Euroopan toiminnallista ilmatilan lohkoa, jäljempänä ’FABEC’, koskevan suunnitelman komissiolle. Sveitsi tarkisti suunnitelmaa ja siihen sisältyviä tavoitteita komission täytäntöönpanopäätöksen (EU) 2015/1056 (4) nojalla. Komissio kuitenkin vahvisti täytäntöönpanopäätöksellä (EU) 2017/258 (5), etteivät tarkistetut suorituskykytavoitteet olleet edelleenkään riittäviä kapasiteettiin liittyvällä suorituskyvyn kannalta keskeisellä osa-alueella koko FABECin osalta ja kustannustehokkuuden osa-alueella Sveitsin osalta, eivätkä riittäviä olleet myöskään tarkistettuun suunnitelmaan sisältyneet aiheelliset toimenpiteet, ja että Sveitsin on toteutettava tiettyjä korjaavia toimenpiteitä suorituskykytavoitteiden tarkistamiseksi uudelleen, jotta karsitaan niiden ja unionin laajuisten tavoitteiden välistä yhteensopimattomuutta.
            
         
               (3)
            
            
               Sveitsi toimitti 30 päivänä tammikuuta 2017 uudelleentarkistetun suunnitelman, johon sisältyy uudelleentarkistettuihin suorituskykytavoitteisiin johtavia korjaavia toimenpiteitä. Komissio arvioi tämän jälkeen nämä tarkistetut tavoitteet ja korjaavat toimenpiteet.
            
         
               (4)
            
            
               Kapasiteettiin liittyvällä suorituskyvyn kannalta keskeisellä osa-alueella ilmaliikennevirtojen säätelystä reitillä johtuvalle viivästykselle asetettujen tavoitteiden yhteensopivuus on arvioitu täytäntöönpanoasetuksen (EU) N:o 390/2013 liitteessä IV olevassa 4 kohdassa vahvistetun periaatteen mukaisesti käyttämällä vastaavia verkon hallinnoijan laskemia ja verkon operaatiosuunnitelman (2014–2018/2019) viimeisimmässä versiossa esitettyjä toiminnallisten ilmatilan lohkojen kapasiteetin viitearvoja, jotka sovellettuina varmistavat unionin tasolla, että unionin laajuinen suorituskykytavoite saavutetaan. Arviointi osoitti, että nämä tavoitteet ovat yhteensopivia asiaa koskevien unionin laajuisen suorituskykytavoitteiden kanssa.
            
         
               (5)
            
            
               Kustannustehokkuuteen liittyvällä suorituskyvyn kannalta keskeisellä osa-alueella on täytäntöönpanoasetuksen (EU) N:o 390/2013 liitteessä IV olevassa 5 kohdassa, luettuna yhdessä 1 kohdan kanssa, vahvistettujen periaatteiden mukaisesti arvioitu reitinaikaisina määritettyinä yksikkökustannuksina näiden tavoitteiden yhteensopivuutta ottamalla huomioon reitinaikaisten määritettyjen yksikkökustannusten kehitys toisen viitejakson sekä ensimmäisen ja toisen viitejakson muodostaman kokonaisjakson (2012–2019) aikana, palveluyksikköjen määrä (liikenne-ennuste) ja reitinaikaisten määritettyjen yksikkökustannusten taso verrattuna jäsenvaltioihin, joilla on samankaltainen toiminta- ja talousympäristö. Arviointi osoitti, että nämä tavoitteet ovat yhteensopivia asiaa koskevien unionin laajuisen suorituskykytavoitteiden kanssa.
            
         
               (6)
            
            
               Sveitsin FABECin osalta toteuttamat korjaavat toimenpiteet ovat siten yhteensopivia komission täytäntöönpanopäätöksen (EU) 2017/258 kanssa ja Sveitsin jättämään tarkistettuun suorituskykysuunnitelmaan sisältyvät tavoitteet kapasiteettiin ja kustannustehokkuuteen liittyvillä suorituskyvyn kannalta keskeisillä osa-alueilla ovat yhteensopivia toista viitejaksoa (2015–2019) koskevien unionin laajuisten suorituskykytavoitteiden kanssa näillä osa-alueilla. Siksi on selkeyden ja oikeusvarmuuden vuoksi aiheellista vahvistaa tämä päätelmä tällä päätöksellä ja ilmoittaa siitä Sveitsille.
            
         
               (7)
            
            
               Komissio on kuullut Sveitsiä tästä päätöksestä sopimuksen 19 artiklan 2 kohdan mukaisesti.
            
         
               (8)
            
            
               Tässä päätöksessä säädetyt toimenpiteet ovat yhtenäisen ilmatilan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä luetellut Sveitsin asetuksen (EY) N:o 549/2004, sellaisena kuin se on sisällytetty sopimukseen, mukaisesti toimittamaan FABECin tarkistettuun suorituskykysuunnitelmaan sisältyvät kapasiteettiin ja kustannustehokkuuteen liittyvien suorituskyvyn kannalta keskeisten osa-alueiden tavoitteet ovat yhteensopivia komission täytäntöönpanopäätöksessä 2014/132/EU (6) toista viitejaksoa varten vahvistettujen unionin laajuisten suorituskykytavoitteiden kanssa.
   2 artikla
   Tämä päätös on osoitettu Sveitsin valaliitolle.
   
      Tehty Brysselissä 22 päivänä maaliskuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EYVL L 114, 30.4.2002, s. 73.
   
      (2)  EUVL L 96, 31.3.2004, s. 1.
   
      (3)  EUVL L 128, 9.5.2013, s. 1.
   
      (4)  Komission täytäntöönpanopäätös (EU) 2015/1056, annettu 30 päivänä kesäkuuta 2015, tiettyjen Sveitsin Euroopan parlamentin ja neuvoston asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi (EUVL L 171, 2.7.2015, s. 18).
   
      (5)  Komission täytäntöönpanopäätös (EU) 2017/258, annettu 13 päivänä helmikuuta 2017, Euroopan parlamentin ja neuvoston asetuksen (EY) N:o 549/2004 mukaisesti esitettyyn kansalliseen tai toiminnallisia ilmatilan lohkoja koskevaan Sveitsin suunnitelmaan sisältyvistä tarkistetuista suorituskykytavoitteista ja aiheellisista toimenpiteistä, jotka eivät ole riittäviä suhteessa unionin laajuisiin suorituskykytavoitteisiin toisella viiteajanjaksolla, sekä velvollisuuksista toteuttaa korjaavia toimenpiteitä (EUVL L 38, 15.2.2017, s. 71).
   
      (6)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
   
      LIITE
      
         Sveitsin asetuksen (EY) N:o 549/2004 mukaisesti toimittamiin kansallisiin tai toiminnallisia ilmatilan lohkoja koskeviin tarkistettuihin suunnitelmiin sisältyvät kapasiteettiin ja kustannustehokkuuteen liittyvien suorituskyvyn keskeisten osa-alueiden suorituskykytavoitteet, joiden katsotaan olevan yhteensopivia toiselle viitejaksolle vahvistettujen unionin laajuisten suorituskykytavoitteiden kanssa
      
      
         Kapasiteettiin liittyvä suorituskyvyn keskeinen osa-alue
      
      Ilmaliikennevirtojen sääntelystä reitillä johtuva viivästys minuutteina lentoa kohti
      
                  Jäsenvaltio
               
               
                  Toiminnallinen ilmatilan lohko (FAB)
               
               
                  Toiminnallisen ilmatilan lohkon reitin kapasiteettiin liittyvä tavoite
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Luxemburg]
                  
               
               
                  FABEC
               
               
                  0,48
               
               
                  0,49
               
               
                  0,42
               
               
                  0,42
               
               
                  0,43
               
            
                  
                     [Ranska]
                  
               
            
                  
                     [Saksa]
                  
               
            
                  
                     [Alankomaat]
                  
               
            
                  Sveitsi
               
            
         Kustannustehokkuuteen liittyvä suorituskyvyn keskeinen osa-alue
      
      Selitteet:
      
                  Tunnus
               
               
                  Kohta
               
               
                  Yksiköt
               
            
                  (A)
               
               
                  Reitinaikaiset määritetyt kustannukset yhteensä
               
               
                  (nimellismääräisinä ja kansallisessa valuutassa)
               
            
                  (B)
               
               
                  Inflaatioaste
               
               
                  (%)
               
            
                  (C)
               
               
                  Inflaatioindeksi
               
               
                  (100 = 2009)
               
            
                  (D)
               
               
                  Reitinaikaiset määritetyt kustannukset yhteensä
               
               
                  (vuoden 2009 reaalihintoina ja kansallisessa valuutassa)
               
            
                  (E)
               
               
                  Reitinaikaiset palveluyksiköt yhteensä
               
               
                  (lähi- ja lähestymisalueen palveluyksiköt)
               
            
                  (F)
               
               
                  Reitinaikainen määritetty yksikkökustannus
               
               
                  (vuoden 2009 reaalihintoina ja kansallisessa valuutassa)
               
            
         FABEC
      
      
                  Maksuvyöhyke: Sveitsi – valuutta: CHF
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,0 %
               
               
                  0,0 %
               
               
                  0,5 %
               
               
                  1,0 %
               
               
                  1,0 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 565 000 
               
            
                  (F)
               
               
                  109,89
               
               
                  107,24
               
               
                  106,37
               
               
                  103,79
               
               
                  100,23